Ego Hugo, dux Burgundię et Albonii comes, do et concedo in perpetuum, laude et assensu Odonis, filii mei, pro remedio animę domini Gerardi de Reone, et pro anniversario ejus annuatim faciende, et pro remedio animę meę et parentum meorum, Deo et ecclesię Buxerię, et monachis ibidem degentibus, decem modios vini in clauso meo Colnete de Pomarco annuatim recipiendos. Concessi autem quod si ego vel heredes mei, clausam illud quoquo modo alicui permiserimus, predicti monachi Buxerię in eodem clauso memoratam vini mensuram nichilonimus accipient. Hujus rei testes sunt: Willermus, Cisterciencis abbas; Guido, abbas de Maceriis; Pontius, cellerarius Cisterciensis; magister Hugo, capellanus meus; Johannes, notarius meus. Actum est hoc anno ab incarnatione Domini M°C°LXXX°VII°.